pythainlp/thai_wikipedia_clean_20230101 huggingface dataset:
อัลล์กอย
แบร์กิช กลัทบัค
เบราเนา อัม อินน์
ลือเดินไชด์
ฟรอยเดินแบร์ก
กือเทอร์สโล
เสรีนครลือเบค
เสรีนครดันซิก
คัสทรอพ-เราเซิล
เชโรม โบอาเทง
แยกบางลำพู
แยกบางลำพู  เป็นทางแยกในลักษณะสี่แยกในพื้นที่บางลำพู แขวงชนะสงคราม เขตพระนคร กรุงเทพมหานคร เป็นจุดตัดกันของถนนพระสุเมรุ, ถนนสามเสน และถนนจักรพงษ์ โดยถือว่าเป็นจุดเริ่มต้นของถนนสามเสนและถนนจักรพงษ์
สี่แยกบางลำพู
เยือร์เกิน คลอพพ์
เยือร์เกิน คลินส์มันน์
มาร์โค รอยส์
พาทริค ออคส์
มิสแกรนด์บึงกาฬ
อิสลาม สลีมานี
อิสลาม สลีมานี (; เกิด 18 มิถุนายน ค.ศ. 1988) เป็นนักฟุตบอลชาวแอลจีเรีย ตำแหน่งกองหน้า ปัจจุบันเล่นในตำแหน่งกองหน้าให้กับแบร็สต์ในลีกเอิง
สลีมานีเริ่มต้นอาชีพกับสโมสรในประเทศบ้านเกิดอย่างเชรากาและเบลุซดัด ต่อมาในปี ค.ศ. 2013 เขาย้ายไปยุโรปและเซ็นสัญญากับสปอร์ติงลิสบอน เขาลงเล่นให้กับสปอร์ติงอยู่สามฤดูกาล และพาทีมคว้าแชมป์ตากาเดโปร์ตูกัล ในปี ค.ศ. 2015 และในปีถัดมา เขาย้ายไปเลสเตอร์ซิตีด้วยค่าตัว 28 ล้านปอนด์
เขาลงเล่นทีมชาตินัดแรกในปี ค.ศ. 2012 และติดทีมชาติในการแข่งขันแอฟริกาคัพออฟเนชันส์ ในปี 2013 และ 2015 และฟุตบอลโลก 2014 โดยเขาทำสองประตูในฟุตบอลโลกครั้งนั้น สถิติล่าสุดเมื่อเดือนมกราคม ค.ศ. 2017 เขาทำประตูให้ทีมชาติได้ 25 ประตู ทำให้กลายเป็นผู้ทำประตูให้ทีมชาติมากที่สุดเป็นอันดับที่ 4
420 (วัฒนธรรมกัญชา)
420, 4:20, หรือ 4/20 เป็นคำรหัสในวัฒนธรรมกัญชาที่หมายถึงการบริโภคกัญชา โดยเฉพาะการสูบในเวลา 4:20 p.m. (16.20 น.) และการเสพเพื่อฉลองในวันที่ 20 เมษายน (ในสหรัฐจะเขียนว่า 4/20)
เมื่อ ค.ศ. 1971 กลุ่มนักเรียนไฮสกูลจำนวน 5 คน ประกอบด้วยสตีฟ แคปเปอร์, เดฟ เรดดิซ, เจฟฟี่ โนเอล, ลาลี่ ชวาทซ์, และมาร์ก กราวิช ในเมืองซานราฟาเอล รัฐแคลิฟอร์เนีย ที่เรียกตนเองว่า วอล์โดส์ (Waldos) เพราะกำแพงนอกโรงเรียนเป็นจุดสังสรรค์ที่พวกเขาเลือก กลุ่มวอล์โดส์เริ่มใช้คำนี้เชื่อมโยงกับแผนใน ค.ศ. 1971 เพื่อหาต้นกัญชาที่ถูกทิ้งไว้ที่พวกเขาทราบมา โดยใช้แผนที่สมบัติของคนปลูกกัญชา กลุ่มวอล์โดส์กำหนดรูปปั้นหลุยส์ ปาสเตอร์ ในโรงเรียนไฮสกูลซานราฟาเอลเป็นสถานที่นัดพบ และ 4:20 p.m. เป็นเวลานัดพบ และมักใช้คำพูด "สี่ยี่สิบหลุยส์" เมื่อกล่าวถึงแผนนี้ หลังจากการล้มเหลวหลายครั้งของแผนการ พวกเขาจึงย่อเหลือแค่ว่า "สี่ยี่สิบ" และในที่สุดกลายมาเป็นคำรหัสที่วัยรุ่นใช้กันเพื่อสื่อถึงการเสพกัญชาโดยรวม
วันสากลเพื่อการประท้วงเรื่องกัญชาและการรวมตัว.
วันที่ 20 เมษายนกลายเป็นวันหยุดวัฒนธรรมต่อต้านสากล ที่ผู้คนมารวมตัวกันเพื่อเฉลิมฉลองและเสพกัญชา การร่วมตัวกันเหล่านี้หลายที่มีสภาพการเมือง เช่น การสนับสนุนการเปิดเสรีและการทำให้กัญชาถูกกฎหมาย วิเวียน แมคพีค ผู้ก่อตั้งเฮมป์เฟส (Hempfest) ในซีแอตเทิ้ลกล่าวว่า 4/20 นั้นเป็นการเฉลิมฉลองครึ่งเป็นการเรียกร้องให้เกิดการเปลี่ยนแปลงครึ่ง พอลล์ เบิร์ชกล่าวว่า วันที่ 20 เมษายนนั้นเป็นขบวนการทั่วโลกและไม่มีใครหยุดได้
ในวันที่ 20 เมษายน ผู้เสพกัญชาหลายคนประท้วงแบบดื้อแพ่งโดยการรวมตัวกันในที่สาธารณะเพื่อจุดไฟเสพกัญชาพร้อมกัน ณ 4:20 p.m.
ในทวีปอเมริกาเหนือ.
มีการจัดการฉลองในทวีปอเมริกาเหนือหลายที่ ดังนี้
มีการจัดงานที่ไฮด์พาร์กในกรุงลอนดอน และในดะนีดิน นิวซีแลนด์ที่มหาวิทยาลัยโอทาโก
ผลกระทบอื่น.
ความปลอดภัยการจราจร.
การศึกษาโดยใช้ข้อมูลทั่วประเทศสหรัฐ 25 ปี พบว่าอุบัติเหตุยานพานหะชนจนมีผู้เสียชีวิตระหว่างเวลาบ่าย 4:20 p.m. และเที่ยงคืนในวันที่ 20 เมษายนเพ่มขึ้นร้อยละ 12 เมื่อเทียบกับช่วงเวลาเดียวกันในวันอื่น ในกลุ่มของคนขับอายุต่ำกว่า 21 ปีนั้นความเสี่ยงเพิ่มขึ้นร้อยละ 38 ในวันที่ 20 เมษายน
การขโมยป้าย.
ป้ายที่มีเลข "420" ถูกขโมยบ่อยครั้ง ในรัฐโคโลราโด กระทรวงคมนาคมต้องเปลี่ยนป้ายบอกระยะทาง (Mile Marker) 420 บนถนน I-70 ทางตะวันออกของเดนเวอร์ด้วยป้าย 419.99 ในความพยายามที่จะหยุดการขโมย แม้ว่าควรจะมีป้ายทางะวันออกของแลฟคเลอร์ รัฐโคโลราโด ปัจจุบันถ้าเดินทางไปทางทิศตะวันออกจากทางออก 419 จะเห็นเพียงป้าย 419 และอีก 2 ไมล์หลังจากนั้นจะเห็นป้าย 421 (ตั้งแต่เดือนกรกฎาคม 2017) กระทรวงคมนาคมไอดาโฮเปลี่ยนป้ายบอกไมล์ 420 บนไฮย์เวย์ 95 ทางใต้ของ Coeur d'Alene เป็นป้าย 419.9 ในกูดฮิวเคาน์ตี รัฐมินนิโซตา ทางการได้เปลี่ยนป้ายชื่อถนนจาก "420 St" เป็น"42x St"
ในปี 2003 มีการเสนอร่างกฎหมายวุฒิสภาแคลิฟอร์เนีย 420 เพื่อควบคุมการใช้กัญชาทางการแพทย์ โดยเจตนาแสดงถึงสถานะของคำว่า 420 ในวัฒนธรรมกัญชา ร่างกฎหมายทำให้กัญชาถูกกฎหมายในกวมในปี 2010 ที่ไม่ผ่านก็ถูกเรียกว่า ร่างกฎหมาย 420 เช่นกัน
รหัสประเทศของสาธารณรัฐเช็ก.
รหัสประเทศของสาธารณรัฐเช็กคือ 420 และอัตราการใช้กัญชาที่นั่นนั้นเป็นอันดับต้น ๆ ในโลก นักท่องเที่ยวต่างชาตินั้นคิดว่ากัญชาถูกกฎหมายในยุโรปกลาง แต่ว่าผู้เสพกัญชาในที่สาธารณะจะโดนปรับ และการถือครองกัญชามากกว่า 10 กรัมถือว่าเป็นอาชญากรรม ในปี 2016 สนูป ด็อกก์ได้แสดงความรู้เกี่ยวกับกัญชาในเกมโชว์ $100,000 "Pyramid" เขาตอบอย่างรวดเร็วว่ารหัสประเทศของสาธารณรัฐเช็กคือ 420
หลังจากความสำเร็จของการทำให้กัญชาถูกกฎหมายในวอชิงตัน ดี.ซี. ในปี 2014 นายกมูเรียว บาวเซอร์ได้มอบป้ายทะเบียนหมายเลข 420 ให้แก่อดัม ไอดินเกอร์ ผู้นำการรณรงค์
ยูเออีอาราเบียนกัลฟ์ลีก
สี่ยี่สิบ
สโมสรอัลญะซีเราะฮ์
อัลจาซีราสปอร์ตแอนด์คัลเจอร์คลับ เป็นสโมสรฟุตบอลอาชีพจากอาบูดาบี สหรัฐอาหรับเอมิเรตส์ ปัจจุบันลงเล่นในยูเออีโปร-ลีก สโมสรก่อตั้งในปี ค.ศ. 1974 จากการยุบรวมกันของสโมสร "Khalidiyah" และ "Al Bateen"
อินเตอร์สเตต 80
อินเตอร์สเตต 80  เป็นทางหลวงที่จำกัดการเข้าถึงในสหรัฐอเมริกาที่เริ่มต้นจากดาวน์ทาวน์นครซานฟรานซิสโก รัฐแคลิฟอร์เนีย สิ้นสุดที่ทีเนก รัฐนิวเจอร์ซีย์ ในพื้นที่ปริมณฑลนครนิวยอร์ก (New York City Metropolitan Area) ทางหลวงสายนี้กำหนดขึ้นเป็นเส้นทางของระบบทางหลวงอินเตอร์สเตตในปี ค.ศ. 1956 การก่อสร้างช่วงสุดท้ายเปิดให้บริการในปี ค.ศ. 1986 เป็นทางหลวงอินเตอร์สเตตที่ยาวที่สุดอันดับสองของสหรัฐอเมริกา รองจากอินเตอร์สเตต 90 อินเตอร์สเตตสายนี้ผ่านตัวเมืองใหญ่หลายเมือง ได้แก่ โอกแลนด์ แซคราเมนโต รีโน ซอลต์เลกซิตี โอมาฮา ดิมอยน์ และโทลีโด รวมถึงผ่านเมืองชิคาโก คลีฟแลนด์ และนครนิวยอร์ก แต่ไม่ได้เข้าสู่ตัวเมือง
อินเตอร์สเตต 80 เป็นทางหลวงอินเตอร์สเตตที่ใกล้เคียงกับทางหลวงสายประวัติศาสตร์สายแรกที่ข้ามสหรัฐอเมริกาที่ชื่อ ทางหลวงลินคอล์น เป็นอย่างมาก และมีเส้นทางไปตามทางหลวงทางประวัติศาสตร์สายสำคัญหลายสาย สำหรับอินเตอร์สเตต 80 ในช่วงจากชิคาโกจนถึงยังส์ทาวน์เป็นถนนที่เก็บค่าผ่านทาง ประกอบด้วย อินดีแอนาโทลโรด (Indiana Toll Road) และโอไฮโอเทิร์นไพก์ (Ohio Turnpike) นอกจากนี้ อินเตอร์สเตต 80 มีการใช้เส้นทางร่วมกันกับอินเตอร์สเตต 90 จากพอร์ทิจไปจนถึงอิลิเรีย
สโมสรฟุตบอลอัลอะฮ์ลี (ญิดดะฮ์)
สโมสรอัลอะฮ์ลีอัสซะอูดี  เป็นสโมสรฟุตบอลอาชีพซาอุดีอาระเบีย ตั้งอยู่ที่เมืองญิดดะฮ์ ปัจจุบันกำลังแข่งขันในซาอุดีโปรเฟสชันนัลลีก สโมสรก่อตั้งในปี ค.ศ. 1937
Al-Ahli คว้าแชมป์ลีกระดับท้องถิ่น 4 สมัย, King’s Cups 13 ครั้ง, Crown Prince Cups 6 ครั้ง, Prince Faisal bin Fahd Cups 5 ครั้ง และ Sop Cup หนึ่งครั้ง สโมสรคว้าสามตำแหน่งจาก Gulf Cooperation Council Champions League และหนึ่งแชมป์ฟุตบอลอาหรับ และอยู่ใน AFC Champions League รอบชิงชนะเลิศสองครั้ง โดยได้รับเหรียญเงิน
Al-Ahli เป็นหนึ่งในสี่สโมสรที่ร่วมก่อตั้ง Saudi Professional League เขาไม่เคยตกชั้นจากดิวิชั่นแรกร่วมกับอัล-ฮิลาล, อัล-อิตติฮัด และอัล-นาสเซอร์ และอัล-อาห์ลีก็เก็บผลงานไม่แพ้ใครมา 51 นัดในช่วงเวลาตั้งแต่ปี 2014-2016
สนามกีฬา Al-Ahli คือ King Abdullah Sports City หรือสนามกีฬา KASC สนามกีฬาแห่งนี้ยังเป็นพื้นที่ทั่วไปของสโมสรคู่แข่ง AlIttihad และใหญ่เป็นอันดับสองของประเทศด้วยความจุ 62,000
มันเป็นเจ้าภาพทีมและสโมสรระดับนานาชาติที่สำคัญหลายแห่งเช่น (บราซิล, อาแจ็กซ์จากฮอลแลนด์, แมนเชสเตอร์ยูไนเต็ดจากอังกฤษ, ลิเวอร์พูลจากอังกฤษ, โรมจากอิตาลี) และดาราระดับโลกสองคน (โยฮันครัฟฟ์, มาราโดน่า) สวมเสื้อของเขาเป็นตัวเลข ของการแข่งขันกระชับมิตรนานาชาติ
อินเตอร์สเตต 75
อินเตอร์สเตต 75  เป็นทางหลวงอินเตอร์สเตตสายหลักในภูมิภาคเกรตเลกส์และภูมิภาคสหรัฐตะวันออกเฉียงใต้ของสหรัฐอเมริกา หมายเลขที่ลงท้ายด้วยเลข 5 หมายความว่าเป็นทางหลวงสายหลักของประเทศในแนวเหนือ–ใต้ มีเส้นทางจากตอนใต้ของรัฐฟลอริดาไปจนถึงทางเหนือของรัฐมิชิแกน เริ่มต้นบนถนนรัฐฟลอริดาหมายเลข 826 และถนนรัฐฟลอริดาหมายเลข 924 และสิ้นสุดที่พรมแดนประเทศแคนาดา อินเตอร์สเตต 75 เป็นทางหลวงอินเตอร์สเตตที่ยาวที่สุดอันดับ 7 และเป็นทางหลวงอินเตอร์สเตตแนวเหนือ–ใต้ที่ยาวที่สุดอันดับ 2 รองจากอินเตอร์สเตต 95 และผ่านรัฐต่าง ๆ จำนวน 6 รัฐ ได้แก่ รัฐฟลอริดา รัฐจอร์เจีย รัฐเทนเนสซี รัฐเคนทักกี รัฐโอไฮโอ และรัฐมิชิแกน เขตเมืองใหญ่ที่อินเตอร์สเตต 75 ผ่านนั้น ได้แก่ (จากใต้ไปเหนือ) ไมแอมี แทมปา แอตแลนตา ซินซินแนติ และดีทรอยต์
อินเตอร์สเตต 70
อินเตอร์สเตต 70  เป็นทางหลวงอินเตอร์สเตตสายหลักในสหรัฐอเมริกาที่มีเส้นทางจากอินเตอร์สเตต 15 ใกล้กับโคฟฟอร์ต รัฐยูทาห์ ไปจนถึงอินเตอร์สเตต 695 ใกล้กับบอลทิมอร์ รัฐแมริแลนด์ อินเตอร์สเตต 70 มีเส้นทางไปตามทางหลวงสหรัฐหมายเลข 40 ทางตะวันออกของเทือกเขาร็อกกี แต่ทางตะวันตกของเทือกเขา เส้นทางของอินเตอร์สเตต 70 มาจากถนนหลายสาย อินเตอร์สเตตผ่านเข้าเมืองและวิ่งนอกเมืองใหญ่หลายแห่ง ได้แก่ เดนเวอร์ แคนซัสซิตี เซนต์หลุยส์ อินเดียแนโพลิส โคลัมบัส พิตต์สเบิร์ก และบอลทิมอร์
แบล็ค ไอวอรี่ คอฟฟี่
แบล็ค ไอโวรี่ คอฟฟี่  เป็นกาแฟขี้ช้างที่ผลิตกาแฟทางภาคเหนือของประเทศไทยโดยบริษัทแบล็ค ไอวอรี่ คอฟฟี่จากเม็ดกาแฟอราบิก้าที่ช้างกินเข้าไปและเก็บมาจากขี้ช้าง รสชาติของกาแฟแบล็ค ไอวอรี่ คอฟฟี่ได้รับอิทธิพลจากเอ็นไซม์ในกระบวนการย่อยของช้าง ที่ย่อยโปรตีนของกาแฟ รสขมของกาแฟมาจากโปรตีนเป็นหลัก การย่อยโปรตีนนี้ส่งผลให้กาแฟมีความขมน้อยลง เมล็ดกาแฟถูกย่อยระหว่าง 15 ถึง 70 ชั่วโมง และถูกเปลี่ยนแปลงจากหลายส่วนประกอบในกระเพาะช้างจึงได้เมล็ดกาแฟที่มีรสชาติและกลิ่นที่เป็นเอกลักษณ์ ช้างเป็นสัตว์กินพืชต่างจากชะมดที่กินทั้งพืชและสัตว์ กระเพาะของช้างใช้กระบวนการหมักเพื่อย่อยเซลลูโลส
กาแฟขี้ช้างเป็นหนึ่งในกาแฟที่แพงที่สุดในโลกมีราคาขายประมาณ 1,100 ดอลลาร์สหรัฐต่อกิโล รสชาติกาแฟถูกอธิบายไว้ว่ามีความนุ่มนวลไม่มีความขม ต่างจากกาแฟทั่วไป ปริมาณที่ผลิตได้มีจำนวนน้อยมีวางขายเพียวโรงแรมหรูไม่กี่ที่ ราคาอยู่ที่ 50 ดอลลาร์สหรัฐต่อแก้ว ปริมาณของกาแฟที่ได้นั้นจะถึงอยู่กับปริมาณผลกาแฟ ความอยากอาหารของช้าง จำนวนเมล็ดที่เสียหาญจากการเขี้ยว ความสามารถของควาญช้างและภรรยาที่จะเก็บเมล็ดกาแฟ ราคาของกาแฟขี้ช้างสูงเนื่องจากต้องใช้หปริมาณผลกาแฟมากเพื่อผลิต ผลกาแฟ 33 กิโลกรัมจะสามารถผลิตกาแฟชี้ช้างได้เพียง 2 กิโลกรัมเท่านั้น กาแฟส่วนใหญ่สูญหายจากการเคี้ยวหรือถ่ายในพุ่มไม้
มูลนิธิช้างเอเชียสามเหลี่ยมทองคำ.
กาแฟขี้ช้างผลิตโดยบริษัทแบล็ค ไอวอรี่ คอฟฟี่ที่มูลนิธิช้างเอเชียสามเหลี่ยมทองคำในเชียงแสน มูลนิธิช่วยเหลือและดูแลช้าง มีช้างประมาณ 20 เชือก 8%ของยอดขายถูกบริจาคเข้ามูลนิธิเพื่อเพื่อเงินทุนช่วยดูแลสุขภาพช้าง การบริโภคผลกาแฟไม่มีผลเสียต่อช้างและคาเฟอีนไม่ได้ถูกดูดซึ่มจาผลกาแฟที่ช้างกิน
Black Ivory Coffee
แบล็ค ไอโวรี่ คอฟฟี่
องโยย
องโยย (ค.ศ. 206–286) มีชื่อในภาษาจีนกลางว่า หวาง จฺวิ้น  มีชื่อรองว่า ชื่อจื้อ  เป็นขุนพลผู้มีชีวิตอยู่ในช่วงปลาย ยุคสามก๊ก และช่วงต้นราชวงศ์จิ้นของประเทศจีน
อินเตอร์สเตต 65
อินเตอร์สเตต 65  เป็นทางหลวงอินเตอร์สเตตสายหลักในภูมิภาคสหรัฐกลาง หมายเลขลงท้ายด้วย 5 หมายความว่ามีเส้นทางในแนวเหนือ–ใต้ เชื่อมต่ออ่าวเม็กซิโกกับเกรตเลกส์เข้าด้วยกัน ปลายทิศใต้ตั้งอยู่ที่ทางแยกต่างระดับบนอินเตอร์สเตต 10 ในนครโมบีล รัฐแอละแบมา และมีปลายทิศเหนืออยู่ที่ทางแยกต่างระดับบนอินเตอร์สเตต 90 ทางหลวงสหรัฐหมายเลข 12 และทางหลวงสหรัฐหมายเลข 20 ในนครแกรี รัฐอินดีแอนา ทางตะวันออกเฉียงใต้ของนครชิคาโก
อินเตอร์สเตต 65 เชื่อมต่อพื้นที่เมืองหลายแห่งในภูมิภาคสหรัฐตะวันตกกลางและสหรัฐใต้ ซึ่งเชื่อมต่อเมืองใหญ่ 4 แห่งในรัฐแอละแบมา ได้แก่ โมบีล มอนต์กอเมอรี เบอร์มิงแฮม และฮันต์สวิลล์ และยังเป็นหนึ่งในเส้นทางที่ผ่านเมืองแนวเหนือ–ใต้ของแนชวิลล์ รัฐเทนเนสซี, ลุยส์วิลล์ รัฐเคนทักกี, และอินเดียแนโพลิส รัฐอินดีแอนา
กาลูอา
กาลูอา  เป็นเหล้ารสกาแฟจากประเทศเม็กซิโก เครื่องดื่มชนิดนี้ประกอบไปด้วยรัม น้ำตาล วานิลลา และกาแฟอะแรบิกา เปโดร โดเมก เริ่มผลิตกาลูอาในปี ค.ศ. 1936 ตั้งแต่ปี ค.ศ. 2004 เป็นต้นมา กาลูอามีแอลกอฮอล์ลดลงเหลือร้อยละ 20.0 จากเดิมร้อยละ 26.5
กาลูอามักนำมาทำค็อกเทล บ้างก็นำมาทำขนมอบหรือใส่ในไอศกรีม เค้ก และชีสเค้ก โดยมากจะผสมกับนม กาแฟ และโกโก้
กาลูอาทำมาจากเมล็ดกาแฟจึงมีกาเฟอีนประมาณ 10 มิลลิกรัมต่อ 100 มิลลิลิตร หรือประมาณร้อยละ 25 ของกาแฟ
คาลัวร์เป็นส่วนประกอบของค็อกเทล เช่น
Kahlúa
เซนตาวูติมอร์-เลสเต
ฌ็อง-ฌัก-เรฌิส เดอ ก็องบาเซแร็ส
ฌ็อง-ฌัก-เรฌิส เดอ ก็องบาเซแร็ส  เป็นขุนนาง รัฐบุรุษ และนักกฎหมายชาวฝรั่งเศสในช่วงการปฏิวัติฝรั่งเศสและสาธารณรัฐฝรั่งเศสที่ 1 เขาเป็นหนึ่งในคณะผู้ร่างประมวลกฎหมายนโปเลียน ซึ่งกลายเป็นรากฐานของประมวลกฎหมายแพ่งของฝรั่งเศสตลอดจนกฎหมายแห่งในหลายประเทศ ก็องบาเซแร็สเกิดในเมืองมงเปอลีเยในตระกูลขุนนางยากจน ในปี 1744 เขาสำเร็จการศึกษาด้านกฎหมายและสืบทอดงานต่อจากบิดาในตำแหน่งที่ปรึกษาประจำสำนักบัญชีและการเงินในเมืองตูลูซ เขาเป็นผู้สนับสนุนการปฏิวัติฝรั่งเศสซึ่งเริ่มขึ้นในปี 1789 ต่อมาในปี 1792 เขาได้เป็นผู้แทนในสภากงว็องซียงแห่งชาติ และต่อมาได้เข้าเป็นสมาชิกในคณะกรรมาธิการความปลอดภัยส่วนรวมหลังการสิ้นอำนาจของรอแบ็สปีแยร์
เมื่อนายพลนโปเลียนก่อรัฐประหาร 18 บรูว์แมร์ในปี 1799 เขาก็ได้รับแต่งตั้งเป็น "กงสุลโท" ในคณะกงสุลฝรั่งเศส ซึ่งตลอดช่วงที่เป็นกงสุลนี้ เขารับผิดชอบด้านการร่างประมวลกฎหมายแพ่งฉบับใหม่ของฝรั่งเศสซึ่งเรียกว่า "ประมวลกฎหมายนโปเลียน" อันเป็นกฎหมายที่ปรับปรุงมาจากกฎหมายโรมัน ประมวลกฎหมายฉบับนี้ได้รับการยอมรับนับถือเป็นประมวลกฎหมายสมัยใหม่ฉบับแรกของฝรั่งเศส ประมวลกฎหมายฉบับนี้ได้รับการประกาศใช้โดยจักรพรรดินโปเลียนที่ 1 ในปี 1804 แม้ก็องบาเซแร็สไม่เคยเห็นด้วยกับการปราบดาตนขึ้นเป็นจักรพรรดิของนโปเลียน แต่เขาก็ยอมรับใช้จักรพรรดินโปเลียน เขาได้รับการอวยยศขึ้นเป็นเจ้าชาย และเป็นอัครมหาเสนาบดีแห่งจักรวรรดิ และในปี 1808 ก็ได้เป็นดยุกแห่งปาร์มา โดยพื้นฐานแล้ว เขาถือเป็นข้าราชการพลเรือนผู้มีอำนาจเป็นอันดับสองของฝรั่งเศสในยุคจักรพรรดินโปเลียน
ก็องบาเซแร็สเป็นบุคคลรักร่วมเพศ รสนิยมทางเพศของเขาเป็นที่รับรู้กันในคนหมู่มาก และเขาก็ไม่ได้มีความพยายามจะปิดบังเลย นโปเลียนมักจะนำประเด็นเรื่องนี้มีมาแซวเล่นกับเขาอยู่เสมอ เขามีสไตล์การใช้ชีวิตฟุ่มเฟือยและหรูหรา มื้อค่ำในบ้านของเขาเป็นที่เลื่องลือว่าดีเลิศที่สุดในฝรั่งเศส เขามีทรัพย์สินราว 7.3 ล้านฟรังค์ (ราว 2,000 ล้านบาท ณ ปี 2015) ณ วันที่เขาถึงแก่อสัญกรรมในปี 1824
เซ็นทรัล วิลเลจ
เซ็นทรัล วิลเลจ  เป็นโครงการพัฒนาพื้นที่เชิงพาณิชยกรรมแบบผสม โดย บริษัท ซีพีเอ็น วิลเลจ จำกัด ภายใต้การร่วมลงทุนระหว่าง เซ็นทรัลพัฒนา และ มิตซูบิชิ เอสเตท เอเชีย บนเนื้อที่ 100 ไร่ บนถนนสุวรรณภูมิ 3 ในพื้นที่ตำบลบางโฉลง อำเภอบางพลี จังหวัดสมุทรปราการ ประกอบด้วยศูนย์การค้าและโรงแรม ภายใต้คอนเซ็ปต์ "Bangkok Luxury Outlet" เป็นสวรรค์ของการช้อปปิ้งสินค้าแบรนด์เนมที่คุ้มค่า ในราคาเอ้าท์เล็ตที่ลด 35-70% ทุกวัน ตั้งเป้าจับกลุ่มนักท่องเที่ยวทั้งชาวไทยและชาวต่างประเทศกว่า 2 ล้านคนต่อปี ด้วยจุดเด่นด้านทำเลที่ใช้เวลาเดินทางเพียง 5 นาทีจากท่าอากาศยานสุวรรณภูมิ และ 45 นาทีจากใจกลางกรุงเทพมหานคร
เซ็นทรัล วิลเลจ เป็นโครงการพัฒนาศูนย์การค้ารูปแบบเปิดในลักษณะของ Outdoor Luxury Outlet ตัวอาคารได้รับการออกแบบต่อยอดจากศูนย์การค้าเซ็นทรัลเฟสติวัล อีสต์วิลล์ ที่ผสมผสานการออกแบบทั้งรูปแบบศูนย์การค้าแบบเปิด (Outdoor) และศูนย์การค้าแบบปิด (Indoor) ออกแบบโดยใช้สถาปัตยกรรมแบบไทยร่วมสมัย
เซ็นทรัล วิลเลจ มีพื้นที่โครงการ 40,000 ตารางเมตร บนเนื้อที่ 100 ไร่ ประกอบด้วยพื้นที่สำคัญดังนี้
กรณีพิพาทกับ บริษัท ท่าอากาศยานไทย จำกัด (มหาชน).
เมื่อวันที่ 21 สิงหาคม พ.ศ. 2562 บริษัท ท่าอากาศยานไทย จำกัด (มหาชน) ได้เข้าแจ้งความต่อ บริษัท เซ็นทรัลพัฒนา จำกัด (มหาชน) และบริษัท ซีพีเอ็น วิลเลจ จำกัด ว่า "ฐานก่อสร้างโครงการศูนย์การค้าเซ็นทรัล วิลเลจ รุกล้ำเข้ามาในเขตพื้นที่ของราชพัสดุ ซึ่งอยู่ในความครอบครองของกรมท่าอากาศยานไทย และเป็นพื้นที่ซึ่งอยู่ในความดูแล ของท่าอากาศยานสุวรรณภูมิ" พร้อมทั้งนำกำลังพลเจ้าหน้าที่ทั้งภายในท่าอากาศยานสุวรรณภูมิ และเจ้าหน้าที่ตำรวจจากสถานีตำรวจภูธรบางพลีกว่า 20 นาย แท่งแบริเออร์ และเต็นท์ผ้าใบขนาดใหญ่ เข้าปิดพื้นที่ศูนย์การค้าเซ็นทรัล วิลเลจ ทุกทางเข้าพื้นที่ พร้อมทั้งขึงเส้นแดงไม่ให้บุคคลภายนอกเข้าออกพื้นที่เป็นระยะทางกว่า 1 กิโลเมตร และตั้งป้ายประกาศขนาดใหญ่โดยฝ่ายบริหารทรัพย์สิน ทอท. ว่า "พื้นที่ในความครอบครองของ ทอท. ห้ามผู้ใดบุกรุก มิฉะนั้นจะดำเนินการตามกฎหมายโดยเด็ดขาด" ตั้งแต่เย็นของวันที่ 22 สิงหาคม พ.ศ. 2562 ส่งผลให้ บริษัท สยามมัลติคอน จำกัด ผู้รับเหมาก่อสร้างศูนย์การค้าฯ ไม่สามารถนำรถบรรทุกเข้าพื้นที่เพื่อดำเนินการก่อสร้างให้แล้วเสร็จได้ตามสัญญา และผู้รับเหมาต้องนำอุปกรณ์และวัสดุก่อสร้างใส่รถเข็นเข็นเข้าพื้นที่แทน
หลังจากเหตุการณ์ดังกล่าว บริษัท ซีพีเอ็น วิลเลจ จำกัด ผู้พัฒนาและบริหารศูนย์การค้า ได้ตั้งป้ายข้อความคัดค้านทันทีว่า "โครงการนี้ตั้งอยู่ติดทางหลวงแผ่นดิน มิได้มีการรุกล้ำพื้นที่ใคร" พร้อมขึ้นป้ายประกาศความหมายของคำว่า "ทางหลวงแผ่นดิน" และ "ไหล่ทาง" ตามความหมายที่บัญญัติโดยราชบัณฑิตยสถาน ก่อนเชิญสื่อมวลชนร่วมชมพื้นที่พร้อมชี้แจงปัญหาออกเป็น 3 ประเด็นดังนี้
หลังจากชี้แจงทั้งสามประเด็น เซ็นทรัลพัฒนาได้ยื่นเข้าฟ้อง ทอท. ต่อศาลปกครองกลาง เมื่อวันที่ 23 สิงหาคม พ.ศ. 2562 ในฐาน "กระทำการไม่ชอบด้วยกฎหมายและกระทำละเมิดกรณีบริษัท เซ็นทรัลพัฒนา จำกัด (มหาชน) กับพวก (บริษัท ซีพีเอ็น วิลเลจ จำกัด) ซึ่งกำลังดำเนินโครงการศูนย์การค้าเซ็นทรัล วิลเลจ ลักชูรี่ เอาท์เล็ต บริเวณใกล้สนามบินสุวรรณภูมิ ได้รับอนุญาตให้ทำทางเชื่อมในเขตทางหลวงได้เป็นการชั่วคราวจากผู้อำนวยการทางหลวงแผ่นดิน แต่เมื่อวันที่ 22 สิงหาคม 2562 ทอท. ตั้งเต็นท์ขวางทางเข้าออกโครงการและไม่อนุญาตให้ผู้ใดใช้ทางดังกล่าว เป็นเหตุให้ บริษัท เซ็นทรัลพัฒนา จำกัด (มหาชน) กับพวก ได้รับความเดือดร้อนและเสียหาย" โดยเรียกค่าเสียหายจาก ทอท. เป็นจำนวนเงิน 150.1 ล้านบาท พร้อมทั้งขออำนาจศาลให้กำหนดมาตรการบรรเทาทุกข์ชั่วคราวก่อนมีคำพิพากษา โดยให้ทอท. รื้อถอนสิ่งกีดขวางใด ๆ ออกไปจากทางหลวงแผ่นดินหมายเลข 370 ซึ่งศาลปกครองกลางมีคำสั่งคุ้มครองชั่วคราวในวันที่ 30 สิงหาคม พ.ศ. 2562 ส่งผลให้เซ็นทรัลพัฒนาสามารถเปิดให้บริการศูนย์การค้าเซ็นทรัล วิลเลจ ได้ตามปกติในวันที่ 31 สิงหาคม พ.ศ. 2562
หลังมีคำสั่งคุ้มครองชั่วคราว ศักดิ์สยาม ชิดชอบ รัฐมนตรีว่าการกระทรวงคมนาคม ได้มีการเรียกประชุมหน่วยงานทั้ง กระทรวงคมนาคม (ในฐานะหน่วยงานใหญ่ของ สำนักงานการบินพลเรือนแห่งประเทศไทย กรมท่าอากาศยาน และ ท่าอากาศยานไทย) และกระทรวงมหาดไทย (ในฐานะหน่วยงานใหญ่ของ กรมทางหลวง) เพื่อหาข้อยุติข้อพิพาทระหว่าง ทอท. และเซ็นทรัลพัฒนา โดยที่ประชุมมีการสรุปเบื้องต้นว่า ทางหลวงแผ่นดินหมายเลข 370 เป็นพื้นที่ในความรับผิดชอบร่วมกันของกรมทางหลวง และกรมท่าอากาศยาน มิใช่พื้นที่ในความรับผิดชอบของ ทอท. เนื่องจากกรมท่าอากาศยานได้จัดซื้อที่ดินส่วนนี้จากประชาชนด้วยงบประมาณในช่วงปี 2511 - 2513 เพื่อใช้ในราชการของกรมท่าอากาศยาน และได้ขึ้นทะเบียนเป็นที่ดินราชพัสดุเป็นจำนวน 26 ทะเบียน รวมเนื้อที่ประมาณ 184-13-26 ไร่ ซึ่งภายหลังกรมท่าอากาศยานได้ใช้ประโยชน์จากที่ดินส่วนนี้เป็นทางเข้าออกท่าอากาศยานสุวรรณภูมิ ด้านถนนบางนา-บางวัว และทางพิเศษบูรพาวิถี และให้กรมทางหลวงขึ้นทะเบียนเป็นทางหลวงแผ่นดิน จึงถือได้ว่าทางหลวงแผ่นดินหมายเลข 370 มีสถานะเป็นสาธารณะสมบัติของแผ่นดิน
ต่อมาในการประชุมของคณะทำงานแก้ปัญหาข้อพิพาททางหลวงแผ่นดินหมายเลข 370 ถนนเข้าสนามบินสุวรรณภูมิระหว่าง บริษัท ท่าอากาศยานไทย จำกัด (มหาชน) กับ บริษัท เซ็นทรัลพัฒนา จำกัด (มหาชน) ได้มีข้อสรุปว่าถนนเส้นดังกล่าวเป็นกรรมสิทธิ์ของกรมธนารักษ์ แต่อนุญาตให้กรมทางหลวง และกรมท่าอากาศยานใช้พื้นที่ร่วมกัน คณะทำงานฯ จึงมีมติให้จัดทำหนังสือแจ้งแก่ บริษัท ซีพีเอ็น วิลเลจ จำกัด รวมถึงเจ้าของกรรมสิทธิ์ที่ดินทั้งหมด 37 ราย ให้เข้ามาทำเรื่องขอเชื่อมต่อถนนใหม่กับกรมธนารักษ์ ซึ่งจะมีการคิดค่าเชื่อมต่อถนนตามอัตราของกรมธนารักษ์ จากเดิมที่กรมทางหลวงให้เชื่อมต่อถนนได้ฟรี ในส่วนคดีความ ศาลปกครองสูงสุดพิพากษายืนคำสั่งทางปกครองเดิมของศาลปกครองชั้นต้น ส่งผลให้เซ็นทรัลพัฒนาและพวกเป็นผู้ชนะคดี เนื่องจากศาลปกครองสูงสุดเห็นว่า ซีพีเอ็นและพวกเพียงขอเปิดใช้ทางเชื่อมระหว่างโครงการกับทางหลวงแผ่นดินหมายเลข 370 เพื่อให้ยานพาหนะสามารถผ่านเข้า - ออก และขอใช้สาธารณูปโภคพื้นฐาน เพื่อประกอบกิจการโครงการเท่านั้น ยังไม่มีลักษณะถึงขั้นเป็นการขัดขวางหรือรบกวนการปฏิบัติงานของ ทอท. ฉะนั้นข้ออ้างของ ทอท. ที่ว่าการเปิดทางเชื่อมจะทำให้การจราจรบริเวณหน้าโครงการหนาแน่นขึ้น กระทบต่อการเดินทางของผู้ที่ต้องการใช้บริการท่าอากาศยาน ส่งผลกระทบต่อมาตรฐานการให้บริการ หรือกระทบต่อแผนพัฒนาท่าอากาศยาน เป็นเพียงการคาดการณ์เท่านั้น ซึ่งไม่แน่นอนว่าจะเกิดขึ้น อีกทั้งยังเป็นเรื่องที่สามารถป้องกันและแก้ไขได้ และตามที่มีข้อโต้แย้งว่าถนนดังกล่าวเป็นที่ราชพัสดุ เป็นเนื้อหาแห่งคดีที่ศาลต้องพิจารณาจากพยานหลักฐานของคู่กรณีต่อไป
คาลัวร์
อินเตอร์สเตต 55
อินเตอร์สเตต 55  เป็นทางหลวงอินเตอร์สเตตสายหลักในสหรัฐตอนกลาง หมายเลขที่ลงท้ายด้วย 5 หมายความว่าเป็นเส้นทางหลักในแนวเหนือ–ใต้ เชื่อมต่อจากอ่าวเม็กซิโกกับเกรตเลกส์เข้าด้วยกัน ทางหลวงสายนี้เริ่มต้นจากลาปลาซ รัฐลุยเซียนา บนอินเตอร์สเตต 10 และสิ้นสุดที่ชิคาโก รัฐอิลลินอย บนทางหลวงสหรัฐหมายเลข 41 เมืองใหญ่ที่อินเตอร์สเตต 55 เชื่อมต่อเข้าด้วยกัน ได้แก่ (จากใต้ไปเหนือ) แจ็กสัน รัฐมิสซิสซิปปี, แมมฟิส รัฐเทนเนสซี, และเซนต์หลุยส์ รัฐมิสซูรี
ช่วงของอินเตอร์สเตต 55 ระหว่างชิคาโกไปจนถึงเซนต์หลุยส์ สร้างขึ้นเป็นทางเลือกสำหรับทางหลวงสหรัฐหมายเลข 66 อินเตอร์สเตต 55 ข้ามแม่น้ำมิสซิสซิปปีสองครั้ง ครั้งแรกที่แมมฟิส และอีกครั้งที่เซนต์หลุยส์
ฟุตบอลเพื่อมิตรภาพ
ฟุตบอลเพื่อมิตรภาพ เป็นโครงการนานาชาติเพื่อสังคมสำหรับเด็กที่จัดขึ้นประจำปีโดย PJSC Gazprom เป้าหมายของโครงการนี้คือ เพื่อปลูกฝังค่านิยมที่สำคัญให้กับเยาวชนรุ่นใหม่ และปลูกฝังความสนใจในวิถีชีวิตที่มีสุขภาพดีโดยการเล่นฟุตบอล ภายในกรอบงานของโครงการ ผู้เล่นฟุตบอลที่มีอายุ 12 ปีจากหลายประเทศ จะเข้าร่วมในฟอรัมเด็กนานาชาติประจำปี การแข่งขันระหว่างประเทศในรายการชิงแชมป์โลก "ฟุตบอลเพื่อมิตรภาพ" วันฟุตบอลและมิตรภาพนานาชาติ. โครงการนี้ ได้รับการสนับสนุนจากสหพันธ์ฟุตบอลนานาชาติ (FIFA) สหภาพสมาคมฟุตบอลยุโรป (UEFA) องค์การสหประชาชาติ (UN) คณะกรรมการโอลิมปิกสากล และ คณะกรรมการพาราลิมปิกสากล ประมุขแห่งรัฐและหัวหน้ารัฐบาล  สมาคมฟุตบอลของประเทศต่างๆ มูลนิธิการกุศลระหว่างประเทศ องค์กรสาธารณะ และ สโมสรฟุตบอลชั้นนำของโลกด้วย. บริษัท เอจีที คอมมิวนิเคชั่นส์ กรุ๊ป (รัสเซีย) /AGT Communications Group (Russia)/ เป็นผู้ให้บริการโครงการดังกล่าวในทั่วโลก
ประวัติของโครงการ.
ฟุตบอลเพื่อมิตรภาพ 2013.
ฟอรัมเด็กนานาชาติ "ฟุตบอลเพื่อมิตรภาพ" ได้ถูกจัดขึ้นครั้งแรกเมื่อ 25 พฤษภาคม 2013 ที่กรุงลอนดอน มีเด็กเข้าร่วม 670 คนจาก 8 ประเทศ: บัลแกเรีย สหราชอาณาจักร ฮังการี เยอรมนี กรีซ รัสเซีย เซอร์เบีย และสโลวีเนีย รัสเซียส่งทีมฟุตบอลไป 11 ทีมจาก 11 เมืองในรัสเซียซึ่งจะเป็นเจ้าภาพจัดแข่งขันฟุตบอลโลกในปี 2018 อีกทั้งทีมเยาวชนจากสโมสรฟุตบอล Zenit, Chelsea, Schalke 04, Crvena Zvezda, ผู้ชนะการแข่งขันในวันกีฬาเด็กของ Gazprom, และผู้ชนะการแข่งขันจากเทศกาล Fakel ก็มีส่วนร่วมในฟอรัมนี้ด้วย.
ในระหว่างฟอรัม เด็กๆ ได้พูดคุยกับเพื่อนของพวกเขาจากประเทศอื่นๆ และนักฟุตบอลที่มีชื่อเสียง และยังได้เข้าร่วมชมการแข่งขัน UEFA Champions League 2012/2013 รอบชิงชนะเลิศที่สนาม Wembley.
ผลที่ได้จากฟอรัมนี้คือจดหมายเปิดผนึกซึ่งเด็กๆ ได้กำหนดค่าของโครงการไว้แปดข้อ ได้แก่ มิตรภาพความเสมอภาค ความยุติธรรม สุขภาพ ความสงบ ความภักดี ชัยชนะ และประเพณี ซึ่งภายหลัง จดหมายนี้ได้ถูกส่งไปที่ฝ่ายบริหารของ UEFA, FIFA และ IOC ในเดือนกันยายนปี 2013 ระหว่างการประชุมระหว่าง Vladimir Putin และ Vitaly Mutko, Sepp Blatter ทั้งหมดได้รับจดหมายและกล่าวว่าจะให้การสนับสนุนโครงการฟุตบอลเพื่อมิตรภาพ.
ฟุตบอลเพื่อมิตรภาพ 2014.
ฤดูกาลที่สองของโครงการฟุตบอลเพื่อมิตรภาพถูกจัดขึ้นที่กรุงลิสบอน ระหว่างวันที่ 23-25 พฤษภาคม 2014 และมีผู้เข้าร่วมวัยรุ่นมากกว่า 450 คนจาก 16 ประเทศ: เบลารุส บัลแกเรีย สหราชอาณาจักร ฮังการี เยอรมนี อิตาลี เนเธอร์แลนด์ โปแลนด์ โปรตุเกส รัสเซีย เซอร์เบีย สโลวีเนีย ตุรกี ยูเครน ฝรั่งเศส และโครเอเชีย นักฟุตบอลเยาวชนเหล่านี้ได้เข้าร่วมในฟอรัมนานาชาติ "ฟุตบอลเพื่อมิตรภาพ", เข้าร่วมในการแข่งขันสตรีทฟุตบอล และเข้าชม UEFA Champions League รอบชิงชนะเลิศในปี 2013/2014. ผู้ชนะการแข่งขันจากการแข่งขันสตรีทฟุตบอลนานาชาติในปี 2014 คือทีมเยาวชนจากสโมสร Benfica (โปรตุเกส)
ผลของโครงการในฤดูกาลที่สองคือ การเลือกตั้งผู้นำของการเคลื่อนไหวโครงการ "ฟุตบอลเพื่อมิตรภาพ" ผู้ที่ได้รับเลือกคือ Felipe Suarez จากโปรตุเกส ในเดือนมิถุนายนปี 2014 ในฐานะผู้นำโครงการ เขาได้เข้าชมการแข่งขันฟุตบอลเยาวชนนานาชาติเพื่อรำลึกถึง Yuri Andreyevich Morozov ที่จัดขึ้นเป็นครั้งที่ 9
ฟุตบอลเพื่อมิตรภาพ 2015.
นักฟุตบอลเยาวชนได้พูดคุยกับเพื่อนของพวกเขาจากประเทศอื่นๆ และนักฟุตบอลชื่อดังต่างๆ ของโลก รวมทั้งทูตของโครงการ Franz Beckenbauer และเข้าร่วมในการแข่งขันสตรีทฟุตบอลนานาชาติระหว่างทีมเยาวชนต่างๆ
ผู้ชนะการแข่งขันจากการแข่งขันสตรีทฟุตบอลนานาชาติในปี 2015 คือทีมเยาวชน Rapid (ออสเตรีย)
เหตุการณ์สำคัญของปี 2015 คือพิธีมอบรางวัล Nine values Cup ซึ่งผู้ชนะคือสโมสรฟุตบอล Barcelona (สเปน) ผู้ชนะได้รับเลือกจากการโหวตของเด็กๆจาก 24 ประเทศที่เข้าร่วมฟอรัม
เมื่อจบฟอรัมแล้ว ผู้เข้าร่วมได้ไปชม UEFA Champions League 2014/2015 รอบชิงชนะเลิศที่สนาม Olympic ในกรุงเบอร์ลิน
ฟุตบอลเพื่อมิตรภาพ 2016.
โครงการนานาชาติเพื่อสังคมสำหรับเด็ก "ฟุตบอลเพื่อมิตรภาพ" ในปี 2016 เริ่มต้นขึ้นด้วยการเข้าร่วมการแถลงข่าวออนไลน์ Hangout ซึ่งมีขึ้นเมื่อ 24 มีนาคม ที่เมืองมิวนิก โดยมีทูตของโครงการ Franz Beckenbauer เข้าร่วมในการแถลงข่าวครั้งนี้ด้วย
เมื่อวันที่ 5 เมษายน 2016 ได้มีการโหวตสำหรับรางวัล Nine Values Cup แฟนฟุตบอลจากทั่วโลกได้มีส่วนร่วมในการโหวตครั้งนี้ แต่การตัดสินใจครั้งสุดท้ายทำโดยผู้เข้าร่วมโครงการ "ฟุตบอลเพื่อมิตรภาพ" จากการโหวต ผู้ชนะรางวัลคือสโมสรฟุตบอล Bayern (มิวนิก) ผู้เข้าร่วมโครงการ "ฟุตบอลเพื่อมิตรภาพ" ได้ทราบถึงกิจกรรมของสโมสรในการสนับสนุนเด็กที่มีความต้องการพิเศษ เช่นเดียวกับการริเริ่มเพื่อให้การรักษาเด็กในประเทศต่างๆ และช่วยเหลือผู้ที่ต้องการความช่วยเหลือ
ฟอรัมนานาชาติสำหรับเด็ก "ฟุตบอลเพื่อมิตรภาพ" ที่จัดขึ้นเป็นครั้งที่สี่ และการแข่งขันในรอบชิงชนะเลิศในการแข่งขันสตรีทฟุตบอลนานาชาติสำหรับเด็กจัดขึ้นระหว่างวันที่ 27-28 พฤษภาคม 2016 ที่เมืองมิลาน  ผู้ชนะการแข่งขันในครั้งนี้คือทีม Maribor จากสโลวีเนีย เมื่อจบฟอรัมแล้ว ผู้เข้าร่วมได้ไปชม UEFA Champions League รอบชิงชนะเลิศตามประเพณีของโครงการ งานฟอรัมนี้ได้รับการเผยแพร่ผ่านทางสื่อมวลชนชั้นนำจากทั่วโลกมากกว่า 200 คน รวมทั้งผู้สื่อข่าวเยาวชนจากประเทศที่เข้าร่วมที่เป็นสมาชิกของศูนย์สื่อมวลชนนานาชาติสำหรับเด็ก
นักฟุตบอลเยาวชนจากสโมสร Al-Wahda จากซีเรียได้เข้าร่วมในโครงการ "ฟุตบอลเพื่อมิตรภาพ" ที่จัดขึ้นเป็นปีที่สี่ ซึ่งถือเป็นประวัติการณ์สำคัญของโครงการ การเข้าร่วมโครงการของทีมจากซีเรีย รวมทั้งการไปเข้าร่วมงานที่เมืองมิลานของเด็กๆ จากซีเรียถือเป็นก้าวสำคัญในการเอาชนะปัญหาการถูกทอดทิ้งทางด้านมนุษยธรรมที่มีในประเทศ คณะกรรมการบรรณาธิการกีฬาภาษาอารบิกของสถานีโทรทัศน์นานาชาติ Russia Today ได้ถ่ายทำภาพยนตร์สารคดี "Three days without war" เกี่ยวกับเด็กที่เข้าร่วมโครงการ จากการสนับสนุนของสหพันธ์ฟุตบอลซีเรีย เมื่อวันที่ 14 กันยายน 2016 มีผู้เข้าชมภาพยนตร์รอบปฐมทัศน์ที่เมืองดามัสกัสมากกว่า 7,000 คน
ฟุตบอลเพื่อมิตรภาพ 2017.